
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  19
din 27 februarie 2017
                     privind aprobarea încheierii PROTOCOLULUI DE COLABORARE între 

                     MUNICIPIUL SIGHIȘOARA și FUNDAȚIA MIHAI EMINESCU TRUST
Consiliul Local al Municipiului Sighişoara, întrunit în şedinţă ordinară,



Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 4314/21.02.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare; 

Având în vedere cererea Fundației Mihai Eminescu Trust, cu nr. 5526/26.01.2017, înregistrată la Municipiul Sighișoara cu nr. 2557/03.02.2017, prin care înaintează propunerea de parteneriat privind organizarea, în perioada 29.04.2017-12.05.2017 a unui Master Workshop, în cadrul căruia se va elabora un set de propuneri privind amenajarea spațiilor publice - spații verzi și de agrement, sens în care, solicită și sprijin logistic constând în punerea la dispoziție, cu titlu gratuit, pentru îndeplinirea obiectivelor protocolului, a spațiilor necesare desfășurării activităților din protocol, respectiv Sala Sander, în perioada 29.04.2017-12.05.2017 și Sala de Festivități a municipiului, în data de 12.05.2017;

Având în vedere prevederile Legii nr. 215/2001, legea administraţiei publice locale, republicată, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu 
modificările şi completările ulterioare;
Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare;

Având în vedere prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare;
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 


Văzând Raportul de specialitate al Compartimentului Urbanism, Disciplina în Construcții, Patrimoniu UNESCO, înregistrat cu nr. 4313/21.02.2017, prin care se propune aprobarea încheierii PROTOCOLULUI DE COLABORARE între FUNDAȚIA MIHAI EMINESCU TRUST și MUNICIPIUL SIGHIȘOARA, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c”, „d” şi „e”, (6) lit. „a” pct. 1, pct. 10 şi pct. 11, (7) lit. „a” şi (9), art. 45 (3), art. 115 (1) lit. „b” și ale art. 124 din Legea nr. 215/2001, legea administraţiei publice locale, republicată, cu modificările şi completările ulterioare,






           H O T Ă R Ă Ș T E:

Art. 1. Se aprobă încheierea PROTOCOLULUI DE COLABORARE între FUNDAȚIA MIHAI EMINESCU TRUST și MUNICIPIUL SIGHIȘOARA, conform anexei, care face parte integrantă din prezenta hotărâre.

Art. 2. (1) Se aprobă punerea la dispoziţie, cu titlu gratuit, a Sălii Sander situată în Sighișoara, str. Turnului nr. 1 – Centrul Național de Informare și Promovare Turistică Sighișoara, în perioada 29.04.2017 - 12.05.2017, către FUNDAȚIA MIHAI EMINESCU TRUST, pentru desfășurarea activităților din protocol și în scopul ducerii la îndeplinire a obiectivelor acestuia.

(2) Se aprobă punerea la dispoziţie, cu titlu gratuit, a Sălii festive a Municipiului Sighişoara către FUNDAȚIA MIHAI EMINESCU TRUST, în data de 12.05.2017, pentru desfășurarea activităților din protocol și în scopul ducerii la îndeplinire a obiectivelor acestuia.

Art. 3. Se împuterniceşte Primarul Municipiului Sighișoara, domnul Ovidiu-Dumitru Mălăncrăvean, cu semnarea protocolului de colaborare, prevăzut la art. 1 din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Generală Arhitect Șef - Compartimentul Urbanism, Disciplina în Construcții, Patrimoniu UNESCO, Biroul Logistic, Aprovizionare Tehnico - Materială şi Administrativ, Compartimentul Centrul Național de Informare și Promovare Turistică Sighișoara din cadrul Municipiului Sighișoara şi FUNDAȚIA MIHAI EMINESCU TRUST.

Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

                     PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Direcția Generală Arhitect Șef - Compartimentul Urbanism, Disciplina în Construcții, Patrimoniu UNESCO;

  1 ex. Direcția Relaţii Publice și Comunicare;

  1 ex. Biroul Logistic, Aprovizionare Tehnico - Materială şi Administrativ;

  1 ex. Compartimentul Centrul Național de Informare și Promovare Turistică Sighișoara;
  1 ex. Fundația Mihai Eminescu Trust.
12 ex. 
B.A.
